Автор: Екип Varna24.bg 08:41 / 04.06.2018 Коментари (3) 1489
От 4 до 6 юни в три поредни дни от 9:30 до 17:00ч. ще заседава съставът на Варненски окръжен съд по делото срещу Веселени Марешки и Красимира Колева.
Очаква се да бъдат разпитани издирваните свидетели Веселин Ж. и Калоян Дж., както и да бъдат изслушани записите от СРС.
Припомняме, че Варненският окръжен съд даде ход на делото срещу Веселин Марешки и Красимира Колева, обвинени за изнудване на Асен чрез заплаха за увреждане на имущество. Срещу зам.-председателя на Народното събрание е отправено и обвинение за причиняване на лека телесна повреда спрямо Костадин К. в качеството му на длъжностно лице – общински съветник.
Красимира от своя страна се опитвала да върне собствеността си върху двете заведения. След като не успяла по съдебен път, тя потърсила съдействие от бизнесмена Веселин Марешки, твърди обвинението. След като Асен не започнал да плаща наем на подсъдимите, двамата предприели действия. Подавали жалби и инициирали проверки на законността на изградена външна конструкция, с която била увеличена площта на заведението, довели до събарянето й. Впоследствие, след искане на Красимира, било прекратено и електрозахранването в обекта. Тогава Асен М. се обърнал за помощ към общинския съветник Костадин Костадинов Наемателят на пицарията на ул. "Студентска" се надявал, че в качеството си на длъжностно лице той ще помогне за разрешаване на конфликта между него и Веселин М., довел до спиране на електрозахранването и събарянето на конструкция на лятната тераса с тента.
Асен М. разказа в съда как Костадин К. се отзовал на ул. "Студентска“ след няколко негови обаждания в търсене на съдействие и съвет. Пред съда обясни, че конфликта между Веселин М. и Костадин К. възникнал, след като общинският съветник видял, че собственика на аптечна верига го снима с телефона си и той решил да направи същото. Тогава бизнесменът се приближил изненадващо и го ударил с юмрук в лицето, обясни Асен М.
Тая мутра къде налита на бой??!!!!!алооо Марешки плащай!безплатен обяд няма.
Всички знаем как ще свърши делото,няма нужда да ни уведомявате....
К. О. Кязимов